b'\n_START_ARTICLE_\nGnistgab\n_START_PARAGRAPH_\nEt gnistgab best\xc3\xa5r af to elektroder separeret af et gab, s\xc3\xa6dvanligvis fyldt med en gas og designet til at lade en gnist l\xc3\xb8be mellem elektroderne. Gnistgab anvendes til at aflede kortvarige oversp\xc3\xa6ndinger med kraftige str\xc3\xb8mme p\xc3\xa5 f.eks. 20kA eller mere eller mindre. Gnistgab kan designes som lukkede gasudladningsr\xc3\xb8r \xe2\x80\x93 eller som to elektroder i den atmosf\xc3\xa6riske luft._NEWLINE_N\xc3\xa5r sp\xc3\xa6ndingsforskellen mellem elektroderne overstiger gabets designsp\xc3\xa6nding vil en gnist dannes i gassen hvorved den ioniserede gas resistans drastisk mindskes.\n_START_SECTION_\nAnvendelser\n_START_PARAGRAPH_\nGnistgab er vigtige for mange elektroniske enheders funktion.\n_START_SECTION_\nT\xc3\xa6ndingsenheder\n_START_PARAGRAPH_\nEt t\xc3\xa6ndr\xc3\xb8r anvendes til at starte en forbr\xc3\xa6nding gentagne gange i en forbr\xc3\xa6ndingsmotor.\n_START_SECTION_\nRadiosendere\n_START_PARAGRAPH_\nEn gnist udsender energi via dele af det elektromagnetiske spektrum. I dag anses det for at v\xc3\xa6re ulovlig interferens og undertrykkes, men i de tidlige dage af radiokommunikation (1880-1920), var det m\xc3\xa5den radiosignaler blev udsendt p\xc3\xa5, i en umoduleret gnistsender.\n_START_SECTION_\nGnistgab som oversp\xc3\xa6ndingsbeskyttelse\n_START_PARAGRAPH_\nGnistgab bliver hyppigt anvendt til at forhindre kortvarige oversp\xc3\xa6nding s\xc3\xa5 elektrisk og elektronisk udstyr ikke skades. Gnistgab anvendes ved h\xc3\xb8jsp\xc3\xa6ndingskontakter, h\xc3\xb8jeffekt transformatorer, i kraftv\xc3\xa6rker og elektriske fordelingsstationer.'